MS «With Frohavet»

MS «With Frohavet», tidligere MS «Langfoss» og MS «Silver River», er et lasteskip bygget i 2007 ved Myklebust Verft AS, og eies av Egil Ulvan Rederi. Skipet er et stykkgodsskip, også kalt reefer. Skipet er tilpasset stykkgods, som eksempelvis lystbåter, kontainere og paller, med mulighet for kjøle- og frysevarer, og er optimalisert for lossing av dette gjennom sideport. Skipet er utstyrt med losseutstyr for fiskefor, 180 t/timen. Det har en 50 tonns kran og har en lastekapasitet på 48 containere.

Historie 
Skipet ble bygget i 2007 som «Langfoss». I 2009 ble skipet omdøpt «Silver River». I 2018 ble lasteskipet seilt til Halsnøy Dokk. Her ble det bygd om til nye «With Frohavet» for Egil Ulvan Rederi. «With Frohavet» fikk montert forsyningsanlegg for fôr og en ekstra baugpropell. Skipet skulle gå i rute fra Estland til Nord-Troms. Skipet ble satt i rute 2. mai 2018.

Natt til 25. januar 2023 oppstod en mindre brann om bord på MS «With Frohavet», etterfulgt av motorstans utenfor Nyksund. Skipet ble slept til Sortland av KV «Barentshav».

Referanser

Eksterne lenker 
 
 

Norske lasteskip
Skip fra 2007
Egil Ulvan Rederi
Skip bygget ved Myklebust verft
Artikler i sjøfart-prosjektet